VOR KØNSQUIZ



En række jordemødre har foreslået, at jomfruhinden i fremtiden skal hedde kønskransen. Hvilket navn foretrækker de prostituerede?



Se svaret nederst i OrganetCENSOR KLAPPER PIGER BAGI





Ligestillingsminister Manu Sareen er gået ind i sagen om en 47-årig censor fra Vejle, som klapper de kvindelige studerende bagi, når de forlader eksamenslokalet.



Det sker, efter at flere mandlige studerende har fremført, at pigerne dermed har en fordel, når der skal gives karakterer.



En af de utilfredse er Alf Jensen, der finder det »vildt diskriminerende«. Han har netop været oppe i oldeævl og fået et 2-tal, mens flere af pigerne i klassen har fået både 10 og 12.



Censoren, Ib Odysseus Olsen, kan ikke se problemet og understreger, at det ikke er alle kvinder, han klapper.



»Hvis de er meget meget grimme, undlader jeg det ofte«, siger han.



Alligevel ser Manu Sareen med stor alvor på sagen.



»Jeg forstår godt, at de mandlige elever kan føle sig forbigået, og derfor overvejer jeg nu at pålægge Ib Odysseus Olsen enten at klappe alle sine eksaminander i oldeævl bagi, eller helt at holde op«, siger ministeren.



Den vejlensiske censor oplyser, at han naturligvis vil rette sig efter ministeren.



»Hvis han siger, at jeg ikke må klappe pigerne bagi, holder jeg selvfølgelig op. Så må jeg jo nive dem i stedet«, siger han. SPORTSNYDT





Dansk Svømmeforbund har fejret nye triumfer, efter at de forleden sikrede sig en VM-guldmedalje.



»Vi var ude at hente den hos den dopingdømte svømmer Mads Glæsner, som ikke længere har noget at bruge den til«, siger en svømmetalsmand. FLAM & JENGLER





Hvæsernes redaktør skriger:



Vi skrev forleden, at Recep Tayyip Erdogan er en stor kanon i Tyrkiet. Der skulle naturligvis have stået vandkanon.



Vi klebager. SVAR PÅ KØNSQUIZ





Betalingsringen

ATS@pol.dk